**คณะสัตวแพทยศาสตร์ มข. ให้การต้อนรับนักศึกษาสัตวแพทย์จาก** **Chittagong Veterinary and Animal Sciences University (CVASU) ประเทศบังคลาเทศ ประจำปี 2560 (กลุ่มที่ 2)**

เมื่อช่วงเช้าวันจันทร์ที่ 11 กันยายน 2560 ที่ผ่านมา เวลา 09.00 น. ณ ห้องประชุมพยัคฆา ชั้น 5 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น คณะผู้บริหารนำโดย **รศ.น.สพ.ดร. ชูชาติ กมลเลิศ** คณบดี พร้อมด้วยผู้บริหารและเจ้าหน้าที่คณะสัตวแพทยศาสตร์ มหาวิทยาลัยขอนแก่น ได้ให้การต้อนรับนักศึกษาแลกเปลี่ยนซึ่งเป็นนักศึกษาสัตวแพทย์ชั้นปีที่ 5 (ชั้นปีสุดท้าย) จาก Faculty of Veterinary Medicine, Chittagong Veterinary and Animal Sciences University (CVASU) ประเทศบังคลาเทศ จำนวน 6 คน ได้แก่ **Miss Joya Chowdhury, Miss Aparna Datt, Miss Tahmina Sultana,  
 Miss Priya Ghosh**, **Mr. Sreekanta Biswas** และ **Mr. Hameem MollickMeem** ซึ่งได้เดินทางมาเพื่อศึกษาดูงานและฝึกงานด้านคลินิกปฏิบัติสัตว์เล็กและสัตว์ใหญ่ ณ โรงพยาบาลสัตว์ คณะสัตวแพทยศาสตร์ ในระหว่างวันที่ 11 - 22 กันยายน 2560 ซึ่งทางคณะคาดหวังเป็นอย่างยิ่งว่า การเข้าศึกษาดูงานและฝึกงานในครั้งนี้นอกจากจะช่วยเสริมสร้างประสบการณ์ พร้อมทั้งยกระดับทักษะและความเชี่ยวชาญทางด้านวิชาชีพการสัตวแพทย์ของนักศึกษาแลกเปลี่ยนกลุ่มดังกล่าวให้เพิ่มมากขึ้นแล้วยังจะเป็นการสร้างความร่วมมือทางวิชาการ และแลกเปลี่ยนนักศึกษาและบุคลากรระหว่างคณะกับมหาวิทยาลัยในต่างประเทศให้มีความเข้มแข็งมากขึ้น ซึ่งสอดคล้องกับเป้าหมายของมหาวิทยาลัยขอนแก่นในการเสริมสร้างความเป็นนานาชาติอีกทางหนึ่งด้วย อนึ่งทางคณะได้มีความร่วมมือทางวิชาการ (MOU) กับ Faculty of Veterinary Medicine, Chittagong Veterinary and Animal Sciences University (CVASU) ประเทศบังคลาเทศเป็นที่เรียบร้อยแล้ว ซึ่งในปีนี้ นักศึกษาแลกเปลี่ยนจาก CVASU มีกำหนดเดินทางมาเข้าฝึกปฏิบัติงาน ณ คณะสัตวแพทยศาสตร์ จำนวนทั้งสิ้น 4 กลุ่มด้วยกัน โดยนักศึกษากลุ่มดังกล่าวได้เดินทางทำการมาฝึกงานเป็นกลุ่มที่สองของนักศึกษาจาก CVASU ต่อจากกลุ่มแรกในช่วงเดือนกรกฎาคม 2560 ที่ผ่านมา